αρχοντος εν ερινεωι αντιμαχου μηνος λαφριου εν δελφοις δε αρχοντος ανδρονικου του φρικιδα μηνος θευξενιου επι τοισδε απεδοτο μνασιξενος πηλεκλεα εριναιος τωι απολλωνι τωι πυθιωι σωμα γυναικειον αι ονομα νικω το γενος θραισσαν τιμας αργυριου μναν τριων καθως επιστευσε νικω τωι θεωι ταν ωναν εφ ωιτε ελευθεραν ειμεν και ανεφαπτον απο παντων τον παντα βιον. βεβαιωτηρες κατα τον νομον νικεας σωσιξενου δελφος νικομαχος δεξιππου δελφος. παραμεινατω δε νικω παρα μνασιξενον αχρι κα ζωη μνασιξενος και εκθρεψατω παιδαρια δυο αδολως και τα λοιπα ποιουσα το ποτιτασσομενον παν το δυνατον ανεγκλητως. ει δε τι κα μη ποιηση νικω των ποτιτασσομενων υπο μνασιξενου καθως γεγραπται δυνατα εουσα εξεστω μνασιξενω κολαζειν καθως κα αυτος θελη και αλλω υπερ μνασιξενον ον κα μνασιξενος κελευση αζαμιοις οντοις και ανυποδικοις πασας δικας και ζαμιας. ει δε τι κα παθη μνασιξενος ελευθερα εστω νικω κυριευουσα αυτοσαυτας και ποιουσα ο κα θεληι και αποτρεχουσα οις κα θεληι καθως επιστευσε τωι θεωι ταν ωναν. ει δε τις κα απτηται επι καταδουλισμωι μνασιξενου τελευτασαντος βεβαιον παρεχοντων οι βεβαιωτηρες τωι θεωι ταν ωναν κατα τον νομον. ομοιως δε και οι παρατυγχανοντες κυριοι εοντων συλεοντες ως ελευθεραν ουσαν αζαμιοι εοντες και ανυποδικοι πασας δικας και ζαμιας. μαρτυρες τοι ιερεις του απολλωνος αμυντας ταρατινος και των αρχοντων νικομαχος ιδιωται ξεναγορας ευκλειδας μενης καρπος δελφοι ξενιας καλλιερος καλλιστρατος αμφισσεις. α συγγραφα παρ ευκλειδαν.
Phokis — Delphi — 170-157/6 BC
 170-157/6 BC